Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 61/07)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“ASTI”

PDO-IT-A1396-AM05

Paziņojuma datums: 4.12.2020.

APSTIPRINĀTĀ GROZĪJUMA APRAKSTS UN PAMATOJUMS

1. Vīnogu šķirnes

Lai gan iepriekš vienīgā atļautā vīnogu šķirne bija ‘Moscato’, tagad vīndārzos līdz 3 % no sastāva var veidot arī citas aromātiskas baltogu šķirnes, kas ir piemērotas audzēšanai Pjemontas (Piemonte) reģionā. Šīs nav būtiskas izmaiņas: vīni ar šo ACVN faktiski tiek darīti tikai no ‘Moscato bianco’ vīnogām, un šis grozījums ir pieprasīts, lai vīndārzi ‘Moscato bianco’ ražošanas apgabalā netiktu atzīti par neatbilstošiem citu vīnogu šķirņu nejauša piejaukuma dēļ, kā arī gadījumos, kad ir aizstāti bojā gājuši vai nopostīti vīnogulāji, jo īpaši vecākos vīndārzos. Šāda situācija var rasties arī tādu iemeslu dēļ, kas saistīti ar sēnīšu vai baktēriju ierosinātām slimībām, vai dažos gadījumos to var izraisīt senā zemnieku tradīcija vīndārzos audzēt vēl citas baltogu šķirnes, kuru ogas un to tām iegūto vīnu patur pašu ģimenes patēriņam.

Šis grozījums ietekmē produkta specifikācijas 2. punktu.

2. Vīndarības noteikumi

Minimālā dabiskā spirta tilpumkoncentrācija vīnam “Asti Spumante”metodo classico (gatavots, izmantojot dzirkstošā vīna ražošanas tradicionālo metodi) tagad ir 10 %, nevis 11 %.

Pēc plašas testēšanas ir nolemts, ka šī prasība attiecībā uz dzirkstošajiem vīniem, kas pieskaitāmi metodo classico veidam, būtu jāatvieglo, lai veicinātu tādu sausāku paveidu ražošanu kā pas dosé, extra brut un brut. Tas ir saistīts arī ar tālāk norādītajiem grozījumiem attiecībā uz lielāku vīnogu ražu un ražas iznākumu dzirkstošajiem metodo classico vīniem, tādējādi saskaņojot kritērijus, kas piemērojami visiem dzirkstošajiem vīniem, uz kuriem attiecas ACVN, neatkarīgi no izmantotās metodes (tradicionālā vai Šarmā/Martinoti metode). Šie grozījumi arī atvieglo audzētājiem viena vīndārza produkcijas deklarēšanu attiecībā uz dažādiem vīna veidiem.

Ar vīnogu dabisko spirta saturu saistītais grozījums ietekmē produkta specifikācijas 4. punktu, bet neietekmē vienoto dokumentu.

3. Maksimālais ražas iznākums

Maksimālā pieļaujamā vīnogu raža vīnam “Asti Spumante”metodo classico ir mainīta no 8 uz 10 tonnām vīnogu no hektāra (9,5 tonnas – apakšapgabaliem), un noteiktais ražas iznākums tagad ir 75 %, nevis 60 %. Šie palielinājumi atspoguļo pašreizējo vīndārzu faktisko ražotspēju un ražas iznākumu, ko var iegūt saskaņā ar veiktajiem eksperimentiem, kuri ir parādījuši, ka ražas palielināšana līdz 10 tonnām no hektāra neietekmē produkta kvalitāti vai īpašības. Šā grozījuma pieprasīšanai ir arī tehniski iemesli: ja vīnogu raža no vīndārza ir mazāka, nogatavošanās notiek ievērojami agrāk, izraisot pēkšņu skābuma samazināšanos, un tā rezultātā vīnogas bieži nav piemērotas sausāku dzirkstošo vīnu veidu darīšanai ar tradicionālo metodi.

Šis grozījums ietekmē vienotā dokumenta 5. punkta b) apakšpunktu (“Maksimālais ražas iznākums”) un ir saistīts ar 4. un 5. punktu “Asti” produkta specifikācijā un analogajiem punktiem papildu specifikācijās, kas paredzētas apakšapgabaliem Santa Vittoria d’Alba un Strevi.

4. Vīna vai vīnu apraksts

a) Dzirkstošajiem vīniem, arī dzirkstošajiem metodo classico vīniem, ir paplašināts atļautais cukuru satura diapazons, paredzot pas dosé, brut un extra brut paveidu;

b) saistībā ar sausāku dzirkstošā vīna paveidu ieviešanu dzirkstošajam metodo classico vīnam nepieciešamā faktiskā spirta tilpumkoncentrācija no “6 % līdz 8 %” ir mainīta uz “ne mazāk kā 6 %”;

c) papildu produktu specifikācijās apakšapgabaliem Santa Vittoria d’Alba un Strevi tagad ir iekļauti arī dzirkstošie vīni, t. sk. dzirkstošie metodo classico vīni.

Šie grozījumi attiecas uz organoleptiskajām īpašībām, kas aprakstītas “Asti” produkta specifikācijas 6. punktā, Santa Vittoria d’Alba apakšapgabalam paredzēto papildu specifikāciju 6. punktā, Strevi apakšapgabalam paredzēto papildu specifikāciju 5. punktā un vienotā dokumenta 4. punktā (“Vīna vai vīnu apraksts”).

5. Vīnogu audzēšanas apgabals

Ir svītrota atsauce uz Camo pašvaldības teritoriju Kuneo (Cuneo) provincē, jo tā ir apvienota ar Santo Stefano Belbo pašvaldības teritoriju, kas jau ir iekļauta vīnogu audzēšanas apgabalā. Lielākas skaidrības labad precīzs noteiktā ģeogrāfiskā apgabala apraksts, kas jau sniegts produkta specifikācijā, tagad ir iekļauts arī vienotajā dokumentā.

Šīs ir redakcionālas izmaiņas, kas noteikto ģeogrāfisko apgabalu neietekmē.

Šis grozījums attiecas uz produkta specifikācijas 3. punktu un vienotā dokumenta 6. punktu (“Noteiktais ģeogrāfiskais apgabals”).

6. Vīndarības noteikumi

Ir svītrots produkta specifikācijas 5. panta 11. punkts. Tas bija izteikts šādā redakcijā: “1. pantā minēto DOCG vīnu darīšanā nedrīkst izmantot mākslīgu (pilnīgu vai daļēju) karbonizāciju un konservēšanas nolūkos nevar izmantot fermentācijas inhibitorus, pat ja šāda prakse parasti ir atļauta saskaņā ar spēkā esošajiem ES un valsts tiesību aktiem.”

Svītrotajā punktā bija izklāstīts tiesību aktos jau ietvertais aizliegums, kas tādējādi bija lieks, kā arī faktiski likumīgas prakses ierobežojums; vīndariem tagad ir jāatsaucas uz pašreizējiem ES un valsts tiesību aktiem.

Produkta specifikācijas 5. punkta 14. apakšpunkts (iepriekš – 5. punkta 15. apakšpunkts) par produkciju, ko drīkst ražot no misas (vīndarības starpprodukts) partijām, kas atzītas par piemērotām ACVN vīnu ražošanai, ir pārformulēts, optimālas ražošanas pārvaldības interesēs ļaujot vīndariem brīvi izlemt, kāda veida produkciju ražot no konkrētajām misas partijām. Tādējādi misas partiju, kas vīnogu ražošanas gada deklarācijā iekļauta kā piemērota DOCG“Moscato d’Asti” vai “Moscato d’Asti”vendemmia tardiva darīšanai, drīkst izmantot ne tikai DOCG“Asti” / “Asti Spumante” vīna darīšanai, bet arī “Asti” / “Asti Spumante”metodo classico vīna darīšanai, kas iepriekš nebija atļauts. Līdzīgā veidā “Asti” / “Asti Spumante” vai “Asti” / “Asti Spumante”metodo classico paredzētu misas partiju drīkst izmantot “Moscato d’Asti” darīšanai, ja tās minimālā dabiskā spirta saturs atbilst tam, kāds ir nepieciešams pēdējā minētā produkta ražošanai.

Šis grozījums attiecas uz produkta specifikācijas 5. punktu, bet vienoto dokumentu neietekmē.

7. Vīnu nosaukumi un marķēšana

Lai gan pašvaldību teritorijās, kas veido apakšapgabalus Santa Vittoria d’Alba un Strevi, pastāv tradīcija kvalitatīvus aromātiskos dzirkstošos vīnus (6. kategorija) ražot gan ar tradicionālo metodi, gan citādi, līdz šim šie vīni tika tirgoti ar norādi ACVN “Asti”. Tādējādi šis grozījums paver iespēju šo vīnu marķējumā norādīt attiecīgo apakšapgabalu. Tas nozīmē arī to, ka patērētājiem tiks sniegta precīzāka informācija par vīna izcelsmi.

Turklāt prasības, kas šiem vīna veidiem piemērojamas saskaņā ar apakšapgabaliem paredzētajiem noteikumiem, ir stingrākas nekā ACVN pamatvīnu kritēriji. Piemēram, maksimālās ražas ir (par 1–1,5 tonnām vīnogu no hektāra) mazākas, savukārt vīnogu minimālajai dabiskajai spirta tilpumkoncentrācijai ir jābūt (par 1–1,5 %) augstākai.

Šis grozījums ietekmē 1.–7. punktu Santa Vittoria d’Alba un Strevi apakšapgabalam paredzētajās produkta papildu specifikācijās un ir saistīts ar vienotā dokumenta 4. punktu (“Vīna vai vīnu apraksts”) un 5. punktu (“Maksimālais ražas iznākums”).

8. Atkāpe no prasībām par ražošanu un pildīšanu pudelēs noteiktajā apgabalā

Vienotā dokumenta 9. punktā (“Būtiski papildu nosacījumi”) tagad ir paredzēti izņēmumi no prasības par to, ka ražošanai un pildīšanai pudelēs ir jānotiek noteiktajā ģeogrāfiskajā apgabalā.

Šie noteikumi produkta specifikācijā ir bijuši iekļauti jau sen, kopš “Asti” pirmo reizi tika atzīts par ACVN (1967. gadā), un tika apstiprināti laikā, kad šis nosaukums Itālijā ieguva DOCG (Denominazione di Origine Controllata e Garantita) jeb kontrolēta un garantēta cilmes vietas nosaukuma statusu un tika ieviests apakšapgabalos. Tomēr kļūdas dēļ 2011. gadā, kad Eiropas Komisijas informācijas sistēmā tika pievienoti dokumenti saistībā ar visiem jau pastāvošajiem apzīmējumiem, tie netika iekļauti vienotajā dokumentā.

Šīs ir redakcionālas izmaiņas, jo faktiskie noteikumi produkta specifikācijā paliek nemainīgi.

Šis grozījums ietekmē vienotā dokumenta 9. punktu (“Būtiski papildu nosacījumi”), bet produkta specifikāciju neietekmē.

9. Redakcionālas izmaiņas

Ir atjaunināta daļa no kontaktinformācijas. Šis grozījums attiecas uz iedaļas “Cita informācija” apakšiedaļu “Kontaktinformācija” vienotā dokumenta 1.2. punktā.

Pēc 5. punkta 11. apakšpunkta svītrošanas produkta specifikācijā pārējie 5. punkta apakšpunkti ir pārnumurēti.

Ir svītrots produkta specifikācijas 7. punkta 3. apakšpunkts, jo tas nav savienojams ar to, ka dzirkstošos vīnus tagad drīkst marķēt ar apakšapgabala nosaukumu, savukārt pārējie šajā apakšpunktā minētie aspekti ir noteikti spēkā esošajos tiesību aktos un tādējādi bija lieki.

Produkta specifikācijā ir atjauninātas atsauces uz tiesību aktiem.

VIENOTAIS DOKUMENTS

1. Produkta nosaukums

“Asti”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

6. Kvalitatīvs aromātiskais dzirkstošais vīns

4. Vīna vai vīnu apraksts

“Asti” / “Asti Spumante”, arī no Santa Vittoria d’Alba un Strevi apakšapgabala

Putas: smalkas, noturīgas.

Krāsa: no salmu dzeltenas līdz bāli zeltainai.

Smarža: raksturīga, maiga.

Garša: raksturīga, sabalansēta, no pas dosé līdz saldai.

Minimālā kopējā spirta tilpumkoncentrācija: 11,5 %, tai skaitā faktiskais spirta saturs vismaz 6 %.

Minimālais bezcukuru ekstrakta saturs: 15 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 6 Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Asti” / “Asti Spumante” metodo classico (tradicionālā metode), arī no Santa Vittoria d’Alba un Strevi apakšapgabala

Putas: smalkas, noturīgas.

Krāsa: no salmu dzeltenas līdz izteikti bāli zeltainai.

Smarža: raksturīga, izteikta, maiga.

Garša: raksturīga, sabalansēta, no pas dosé līdz saldai.

Minimālā kopējā spirta tilpumkoncentrācija: 12 %, tai skaitā faktiskais spirta saturs vismaz 6 %.

Minimālais bezcukuru ekstrakta saturs: 17 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 6 Minimālais kopējais skābums: 6 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Moscato d’Asti” vendemmia tardiva (vēlīnā raža)

Krāsa: zeltaini dzeltena.

Smarža: augļaina, ļoti intensīva, raksturīga vēlu novāktām, izžuvušām vīnogām, ar pikantuma niansēm.

Garša: salda, harmoniska, samtaina, ar šķirnes ‘Moscato’ niansēm, kas atgādina medus šūnas.

Minimālā kopējā spirta tilpumkoncentrācija: 14 %, tai skaitā faktiskais spirta saturs vismaz 11 %.

Minimālais bezcukuru ekstrakta saturs: 22 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Moscato d’Asti”

Krāsa: mainīgas intensitātes salmu dzeltena.

Smarža: ‘Moscato’ raksturīgs aromāts.

Garša: salda, aromātiska, raksturīga, var būt viegli dzirkstoša.

Minimālā kopējā spirta tilpumkoncentrācija: 11 %, tai skaitā faktiskā spirta tilpumkoncentrācija – no 4,5 % līdz 6,5 %.

Minimālais bezcukuru ekstrakta saturs: 15 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Moscado d’Asti” no Santa Vittoria d’Alba apakšapgabala

Krāsa: salmu dzeltena ar zeltainām nokrāsām.

Aromāts: elegants, smalks, svaigs un noturīgs, arī ar ziedu niansēm.

Garša: vienkārša, harmoniska, salda, aromātiska, raksturīga ‘Moscatello’ vīnogām, var būt viegli dzirkstoša.

Minimālā kopējā spirta tilpumkoncentrācija: 12 %, tai skaitā faktiskā spirta tilpumkoncentrācija – no 4,5 % līdz 6,5 %.

Minimālais bezcukuru ekstrakta saturs: 15 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Moscado d’Asti” no Canelli apakšapgabala

Smarža: muskusa, ‘Moscato’ raksturīgs aromāts.

Krāsa: no dažādas intensitātes salmu dzeltenas līdz zeltainai.

Garša: salda, aromātiska, raksturīga, ar ‘Moscato’ vīnogu aromātu, var būt viegli dzirkstoša.

Minimālā kopējā spirta tilpumkoncentrācija: 12 %, tai skaitā faktiskā spirta tilpumkoncentrācija – no 4,5 % līdz 6,5 %.

Minimālais bezcukuru ekstrakta saturs: 16 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Moscado d’Asti” no Strevi apakšapgabala

Krāsa: no dažādas intensitātes salmu dzeltenas līdz zeltainai.

Smarža: ‘Moscato’ raksturīgs aromāts.

Garša: salda, aromātiska, raksturīga, ar ‘Moscato’ vīnogu aromātu, mēdz būt dzīvīga.

Minimālā kopējā spirta tilpumkoncentrācija: 12 %, tai skaitā faktiskā spirta tilpumkoncentrācija – no 4,5 % līdz 6,5 %.

Minimālais bezcukuru ekstrakta saturs: 15 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Moscado d’Asti” vendemnia tardiva no Santa Vittoria d’Alba apakšapgabala

Krāsa: koši zeltaini dzeltena.

Aromāts: kombinēts, augļains, ļoti intensīvs, raksturīgs vēlu novāktām, izžuvušām vīnogām, ar pikantuma niansēm. Garša: salda, harmoniska un samtaina, ar šķirnes ‘Moscato’ niansēm, kas arī atgādina medus šūnas.

Minimālā kopējā spirta tilpumkoncentrācija: 15 %, tai skaitā faktiskais spirta saturs vismaz 12 %.

Minimālais bezcukuru ekstrakta saturs: 22 g/l.

Analītiskie parametri, kas nav norādīti tālāk dotajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

5. Vīndarības metodes

a) Īpašā vīndarības metode

NAV

b) Maksimālais ražas iznākums

“Asti” / “Asti Spumante” un “Moscato d’Asti”

10 000 kg vīnogu no hektāra

“Asti” / “Asti Spumante”metodo classico

10 000 kg vīnogu no hektāra

“Moscato d’Asti”vendemmia tardiva

6 000 kg vīnogu no hektāra

“Moscato d’Asti”Canelli un “Moscato d’Asti”Strevi

9 500 kg vīnogu no hektāra

“Moscato d’Asti”Canelli, marķēts ar apzīmējumu “Vigna”, pēc kura ir vietas vai vīndārza nosaukums

8 500 kg vīnogu no hektāra

“Moscato d’Asti”Strevi un “Moscato d’Asti”Santa Vittoria d’Alba

9 500 kg vīnogu no hektāra

“Moscato d’Asti”Santa Vittoria d’Alba vendemmia tardiva

5 000 kg vīnogu no hektāra

“Asti Spumante”Santa Vittoria d’Alba, “Asti Spumante”metodo classico Santa Vittoria d’Alba, “Asti Spumante”Strevi un “Asti Spumante”metodo classico Strevi

9 500 kg vīnogu no hektāra

6. Noteiktais ģeogrāfiskais apgabals

DOCG“Asti” vīnus var darīt no vīnogām, kas audzētas šādā noteiktajā apgabalā.

Šādu pašvaldību visa teritorija Alesandrijas (Alessandria) provincē:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo un Visone.

Šādu pašvaldību visa teritorija Asti (Asti) provincē: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea un San Giorgio Scarampi.

Šādu pašvaldību visa teritorija Kuneo (Cuneo) provincē: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino un Perletto, kā arī šādi apakšrajoni Alba pašvaldības teritorijā: Como un San Rocco Senodelvio.

— Canelli apakšapgabalu veido šādu pašvaldību teritorija Asti provincē: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto un Moasca (visa teritorija), kā arī Loazzolo un Bubbio pašvaldību teritorija, kas atrodas Bormida upes kreisajā krastā, un šādu pašvaldību teritorija Kuneo provincē: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso un Trezzo Tinella (visa teritorija) un šādi apakšrajoni Alba pašvaldības teritorijā: Como un San Rocco Senodelvio.

— Santa Vittoria d’Alba apakšapgabalu veido Santa Vittoria d’Alba pašvaldības teritorija Kuneo provincē.

— Strevi apakšapgabalu veido visa šādu pašvaldību teritorija Alesandrijas provincē: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo un Visone.

7. Galvenās vīna vīnogu šķirnes

‘Moscato bianco B.’ – ‘Moscato reale’

8. Saiknes vai saikņu apraksts

DOCG“ASTI”

“Asti” un “Moscato d’Asti” ir vienas vīnogu šķirnes vīni, kurus ražo tikai no ‘Moscato bianco’ vīnogām un kuriem ir izteiktas, izcilas aromātiskās īpašības. Izteiktās īpašības, ko šī šķirne piešķir dažādiem vīnu veidiem, to vidū dzirkstošajiem un vēlīnās ražas paveidiem, ir cieši saistītas ar audzētāju prasmīgi veikto vīnogulāju audzēšanu un dažreiz ar novatoriskiem vīndarības paņēmieniem, kas ietver sausāku ‘Moscato’ bāzes vīnu (gan dzirkstošu, gan nedzirkstošu) klāsta izveidošanu pēdējās desmitgadēs.

Vīnkopībai piemērotā zeme ar tās īpašo morfoloģiju un ķīmisko sastāvu, kā arī apgabala klimatiskie apstākļi un vietējās vīndarības prasmes un tradīcijas gadu gaitā ir ļāvušas “atlasīt”‘Moscato bianco’ kā šai videi vispiemērotāko vīnogu šķirni.

18. gadsimtā Lozannā (Lausanne) publicēto rakstu sērijā par pasaules vīniem un vīndārziem tika īpaši pieminēta augsti vērtētā Pjemontas ‘Moscato bianco’, un gadsimta beigās prestižā Società di Agricoltura di Torino atzina ‘Moscato’ par vienu no tām Pjemontas vīnogu šķirnēm, no kurām visdrīzāk ir iespējams iegūt augstvērtīgus vīnus. 19. gadsimtā Pjemonta no citiem Itālijas reģioniem nepārprotami atšķīrās ar plaši izvērsto ‘Moscato bianco’ vīnogu audzēšanu. 19. gadsimta beigās no ‘Moscato’ vīnogām sāka ražot lielu daudzumu dzirkstošā vīna, pudelē atkārtoti fermentējot bāzes vīnu. Līdz 1895. gadam bija izkopta Šarmā/Martinoti metode (izstrādāta Pjemontā), un dzirkstošā vīna ražošanai galvenokārt izmantoja ‘Moscato’ vīnogas. Jau šajā laikā tika runāts par ievērojamu pieprasījumu (pat no ārvalstīm) pēc aromātiskā, dzirkstošā baltvīna, kas tirdzniecībā bija zināms ar nosaukumu “Moscato d’Asti” vai “Moscato di Canelli”. Izvēloties darīt dzirkstošos vīnus, Pjemonta nepārprotami nodalīja sevi no citiem reģioniem, kuros arī audzēja ‘Moscato’ vīnogas (lai gan daudz mazākā apjomā). Lielākā daļa citviet ražoto ‘Moscato’ vīnu tika klasificēta kā smalki desertvīni, bet dzirkstošajam vīnam ‘Moscato’ vīnogas izmantoja tikai Pjemontā, proti, Asti, Alesandrijas un Kuneo teritorijā. Tajā pašā periodā tika veikti pirmie eksperimenti ar sausajiem dzirkstošajiem ‘Moscato’ bāzes vīniem (“Asti Champagne” 20. gs. pirmajā desmitgadē). Tomēr tie neguva lielus komerciālus panākumus, jo ierobežoto vīndarības zināšanu dēļ tiem nevarēja mazināt rūgto garšu, ko izraisīja pilnībā fermentētie ‘Moscato’ vīna terpēni. Cukurs, ko pudelē pievienoja atkārtotai fermentācijai, mazināja rūgtumu, bet radīja pārāk lielu spiedienu tajā laikā izmantotajās pudelēs. DOCG“Asti” ražotāji ir turpinājuši savu dažādo vīnu sauso paveidu (gan dzirkstošo, gan negāzēto) izstrādi. Lai optimizētu ražošanas tehnoloģiju, 20. gs. 80. gados Pjemontas pētniecības institūti sāka publicēt informāciju par to sauso vīnu ķīmiskajām un aromātiskajām īpašībām, kas gatavoti no ‘Moscato bianco’ vīnogām, un par terpēnu savienojumu veidošanos ‘Moscato’ vīnogās. Šajos gados attīstījās “šķirnes vīndarības” koncepts, t. i., arvien smalkāk izstrādāta tehnoloģiskā pieeja ar mērķi izcelt vīnogu īpašības gatavā vīna kvalitātē. Konkrētajā ‘Moscato’ gadījumā tehnikas attīstība ir ļāvusi pagarināt fermentācijas laiku, tādējādi mazinot rūgtuma nianses, kas traucēja ražotāju pirmajos mēģinājumos 20. gadsimta sākumā. Šī iegūtā zinātība tika nodota vīndariem, kuri pēdējās desmitgadēs ir izstrādājuši mazāk cukura saturošus ‘Moscato’ bāzes vīnus – gan dzirkstošus, gan nedzirkstošus.

9. Būtiski papildu nosacījumi (iepakojums, marķēšana, citas prasības)

Papildu noteikumi attiecībā uz marķēšanu

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

DOCG“Asti” vai “Asti Spumante” etiķetēs un vīnu noformējumā cukuru saturu nedrīkst norādīt tajā pašā rindā, kurā norādīts nosaukums, un tas ir jānorāda ar atšķirīgām un mazāka izmēra rakstzīmēm par tām, kas izmantotas nosaukuma attēlošanai.

Atkāpe attiecībā uz ražošanu noteiktajā ģeogrāfiskajā apgabalā

Tiesiskais regulējums:

valsts tiesību akti.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

Tāpat kā vīnogu audzēšanas apgabalā, vīndarīšanas darbības, kas saistītas ar DOCG“Asti” vīnu ražošanu (ieskaitot vīnogu žāvēšanu vendemmia tardiva vīniem un dzirkstošo vīnu darīšanas procesu), var veikt arī jebkur Alesandrijas, Asti un Kuneo provincē, kā arī Pressione apkaimē, kas atrodas Chieri pašvaldības teritorijā (Turīnas province) un robežojas ar minēto vīnogu audzēšanas apgabalu.

Iepakošana noteiktajā apgabalā

Tiesiskais regulējums:

valsts tiesību akti.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

DOCG“Asti” vīniem ir jābūt sapildītiem pudelēs vīnogu audzēšanas apgabalā. Saskaņā ar Komisijas Deleģētās regulas (ES) 2019/33 4. pantu pildīšana pudelēs ir jāveic iepriekš norādītajā noteiktajā ģeogrāfiskajā apgabalā, lai tādējādi nodrošinātu kvalitāti un reputāciju, izcelsmi un kontroles efektivitāti.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/16195

(1) OV L 9, 11.1.2019., 2. lpp.